**ELŐTERJESZTÉS**

Tiszavasvári Város Önkormányzata Képviselő-testületének

2017. március 23-án

tartandó ülésére

Az előterjesztés tárgya: **A „Tiszavasvári Város belterületi vízrendezése” című projekt**

**keretében elkészült munkálatok garanciális javításáról**

Melléklet:-

A napirend előterjesztője: **Dr. Fülöp Erik polgármester (előadó)**

Az előterjesztést készítette:Petruskáné dr. Legeza Tímea (témafelelős)

Az előterjesztés ügyiratszáma: 771/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2017. március 16.

 Petruskáné dr. Legeza Tímea

 témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

**Témafelelős**: Petruskáné dr. Legeza Tímea

 **ELŐTERJESZTÉS**

**- a Képviselő-testülethez –**

**A „Tiszavasvári Város belterületi vízrendezése” című projekt**

**keretében elkészült munkálatok garanciális javításáról**

Tisztelt Képviselő-testület!

Az ÉAOP-5.1.2/D2-11-2011-0035 azonosító számú „Tiszavasvári Város belterületi vízrendezése” című pályázata keretében – közbeszerzési eljárás lefolytatását követően - **megvalósításra került a Hortobágyi főcsatorna rekonstrukciója** a 89+796 – 93+267 km szelvények között, illetve **műtárgy beépítése** a 89+920 km szelvénybe. Az Önkormányzat ezt a fejlesztést a **Tiszántúli Vízügyi Igazgatósággal konzorciumban valósította meg**. A műszaki-átadás átvételt - 2014. szeptember 19-ét - követően az **Önkormányzat átvette üzemeltetésre** a műtárgyat, tekintettel arra, hogy az a város belvízmentesítését szolgálja. Erről a Képviselő-testület a 98/2015. (IV.23.) Kt. számú határozatával döntött.

A műszaki ellenőr az **1 éves utó-felülvizsgálati eljárást** 2015. szeptember 28-ra tűzte ki, melyen a kivitelező RDDC Kereskedelmi és Szolgáltató Kft. (továbbiakban: RDDC Kft.) képviselője nem jelent meg. Az előre meghirdetett bejáráson a megrendelők képviselői és a műszaki ellenőr a fenti időpontban átadott és átvett munkaterületet bejárták, **a projekt során megvalósított munkák állapotát megvizsgálták**. A bejárásról készített jegyzőkönyveket és **a fellelt hibák listáját megküldtük a kivitelezőnek**, tekintettel az alábbiakra:

Tiszavasvári Város Önkormányzata 2013. október 30. napján kelt **vállalkozási szerződést kötött az RDDC Kft.-vel, mint a közbeszerzési eljárás nyertes ajánlattevőjével**.

A vállalkozási szerződés XI.5. pontja a **jótállási biztosítékról** szól, mely szerint:

„Megrendelő a szerződés hibás teljesítésével kapcsolatos jótállási és szavatossági igények biztosítékaként **a jótállási időszak tartamára jótállási biztosítékfizetési kötelezettséget ír elő**. A Vállalkozó a teljesítés időpontjában köteles a II.1. pont szerinti nettó ellenérték 5 %-ának megfelelő összegű jótállási biztosítékot nyújtani Megrendelőnek. A biztosíték szolgáltatásának kötelezettségét a Megrendelő számlájára történő befizetéssel vagy bankgarancia benyújtásával vagy banki készfizető kezesség biztosításával vagy biztosítási szerződés alapján kiállított, készfizető kezességvállalást tartalmazó kötvény átadásával lehet teljesíteni, a Kbt. 126. § (6) bekezdés a) pontja alapján. Amennyiben a Vállalkozó a jótállási biztosítékot bankgarancia vagy banki készfizető kezesség biztosításával vagy biztosítási szerződés alapján kiállított - készfizető kezességvállalást tartalmazó – kötelezvénnyel kívánja teljesítni, úgy azt a Megrendelő által jóváhagyott jogi személy (magyarországi kirendeltséggel rendelkező pénzintézet) kell, hogy kiadja és a kedvezményezettnek Megrendelőnek kell lennie. **A jótállási biztosítéknak a jótállási idő előre becsült lejártát követő 60. napig hatályban kell maradnia**.

Kivitelező a **jótállási biztosítéknyújtási kötelezettségének** a Megrendelő (önkormányzat) **számlájára történő befizetéssel tett eleget.**

A vállalkozási szerződésIX. pontja rendelkezik a szavatosság, garancia szabályairól:

„A Polgári törvénykönyv, valamint a 11/1985. (VI.22.) ÉVM-Ipm-Km-MÉM-BKM számú együttes rendeletben és a 12/1988. (XII.27.) ÉVM-Ipm-Km-MÉM-KVM számú együttes rendeletben foglaltak szerint.

A **jótállási és szavatossági kötelezettség a műszaki átadás-átvételi eljárás sikeres lezárásától számítottan kezdődik** a Polgári Törvénykönyv szerint.

Jótállási idő: **36 hónap**”

Az *egyes nyomvonal jellegű építményszerkezetek kötelező alkalmassági idejéről szóló 12/1988. (XII.27.) ÉVM-Ipm-Km-MÉM-KVM számú együttes rendelet* 3. § (1) bekezdése szerint a nyomvonal jellegű **építményszerkezeteket, valamint azok kötelező alkalmassági idejét, mint három évet meghaladó szavatossági igényérvényesítési jogvesztő határidőt** (Ptk. 308.§) a rendelet melléklete tartalmazza.

A rendelet **mellékletének I. pontja sorolja** fel azokat az építményszerkezeteket, amelyek **kötelező alkalmassági ideje 10 év**, melyek között a 7. Belvízi és öntöző főművek és azok műtárgyainak szerkezetei.

A műszaki átadás-átvételi eljárás sikeres lezárására 2014. szeptember 19-én és 29-én került sor, így **a Ptk általános szabályai szerint a jótállási idő 2017. szeptember 29. napjáig tart.**

A kivitelező cég részére tehát a **feltárt hibák listája megküldésre került** az önkormányzat részéről 2015. október 14. napján, azzal, hogy vállalkozási szerződésben foglaltak szerint **hibajavítási kötelezettségének tegyen eleget,** ellenkező esetben **a megrendelő önkormányzat a jótállási biztosíték terhére gondoskodik erről.**

A felhívás annak ellenére **eredménytelen maradt**, hogy az RDDC Kft. azt igazoltan átvette. 2017. január 17. napján a **műszaki ellenőr írásban tájékoztatott arról,** hogy a 2016. december 20-án tartott felülvizsgálat alapján megállapítást nyert, hogy **a javítások nem történtek meg.**

**Fentiek miatt a megrendelő önkormányzatnak a jótállási biztosítékként rendelkezésre álló forrás terhére kell elvégeztetnie azokat**.

Ezt az a körülmény is indokolja, hogy a hibahelyeken már most is jelentősebbek a károk, mint feltárásuk időszakában, valamint a javítások elvégzésének szükségszerűsége a további károsodások és esetleges balesetek megelőzése érdekében már nem tűr késlekedést.

Mindezekre tekintettel javaslom, hogy **a rendelkezésre álló jótállási biztosíték terhére** – a műszaki ellenőr által rendelkezésre bocsátott hibalista alapján – **az önkormányzat végeztesse el a javítási munkálatokat, az RDDC Kft. erről történő értesítése mellett.** A javítási munkálatokat elvégző **vállalkozó személyének kiválasztása** – az önkormányzat gazdálkodási szabályzata alapján – 3 árajánlat bekérésével, majd ezek közül az összességében legkedvezőbb ajánlat kiválasztásával történik.

Tájékoztatom a Képviselő-testületet, hogy **az RDDC Kft. jelenleg felszámolás alatt áll**, ezért **a jótállási biztosíték felhasználásáról** a felszámolás lefolytatására kijelölt **felszámoló biztost írásban tájékoztattam**.

Kérem a Képviselő-testületet, hogy az előterjesztés megtárgyalását követően a határozat-tervezet szerint hozza meg döntését.

Tiszavasvári, 2017. március 16.

 **Dr. Fülöp Erik**

 **polgármester**

**HATÁROZAT-TERVEZET**

**Tiszavasvári Város Önkormányzata**

**Képviselő-testületének**

**…/2017. (III. 23.) Kt. számú**

**határozata**

**A „Tiszavasvári Város belterületi vízrendezése” című projekt**

**keretében elkészült munkálatok garanciális javításáról**

Tiszavasvári Város Önkormányzata Képviselő-testülete „**A Tiszavasvári Város belterületi vízrendezése” című projekt keretében elkészült munkálatok garanciális javításáról”** az alábbi határozatot hozza:

1. AzÉAOP-5.1.2/D2-11-2011-0035 azonosító számú **„Tiszavasvári Város belterületi vízrendezése**”című projekt keretében elkészült **munkálatok garanciális javítását a műszaki ellenőr által megállapított hibalista alapján** elvégezteti, figyelembe véve a 2. és 3. pontban foglaltakat.
2. Az 1. pontban foglalt munkálatok elvégzése a - kivitelezésre2013. október 30. napján felek által aláírt **- Vállalkozási Szerződés XI. 5. pontjában meghatározott, és a megrendelő önkormányzatnál rendelkezésre álló** jótállási biztosíték terhére történik, Tiszavasvári Város Önkormányzata Gazdálkodási szabályzatának vonatkozó rendelkezései szerint.
3. Felhatalmazza a polgármestert, hogy az 1. pontban meghatározott munkálatok elvégzéséhez szükséges kivitelező kiválasztása iránt tegye meg a szükséges intézkedéseket, a 2. pontban foglaltak szerint.

**Határidő: azonnal Felelős: Dr. Fülöp Erik polgármester**

1. Felkéri a polgármestert, hogy
	1. az elvégzett munkálatokról tájékoztassa a Képviselő-testületet;
	2. jelen döntésről tájékoztassa az RDDC Kft. képviselőjét.

**Határidő: esedékességkor Felelős: Dr. Fülöp Erik polgármester**